Във връзка с постъпило уведомление за инвестиционно предложение вх. № ОВОС-2314/21.12.2020г. за инвестиционно предложение (ИП):„Кравеферма за 70 крави и навес за свободно отглеждане на 20 телета (приплоди), в ПИ 63553.502.419, с. Ръжево, община Калояново, област Пловдив, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение включва изграждане на нов животновъден обект за целогодишно свободно-оборно отглеждане , включващ :

- кравеферма за отглеждане на селскостопански животни 70 броя крави;

 - навес за свободно отглеждане на 20 телета (приплоди).

За нуждите на ИП ще се реконструира съществуващ полуразрушен навес (едноетажна селскостопанска постройка) за нуждите на кравеферма и изграждане на нова едноетажна селскостопанска постройка-навес, в която ще се отглеждат телетата.

Така заявеното инвестиционно предложение попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Калояново, Кметство с. Ръжево

Отговорено от РИОСВ-Пловдив на 30.12.2020г.